
3. pielikums
PROJEKTS

Līgums Nr. FM VID 2026/121
Konsultāciju pakalpojumu sniegšana par Oracle programmatūras produktiem

	Rīgā,	
	Dokumenta datums ir tā elektroniskās parakstīšanas datums



	Valsts ieņēmumu dienests, tā ģenerāldirektores Baibas Šmites-Roķes personā, kura rīkojas saskaņā ar Valsts ieņēmumu dienesta likumu (turpmāk – PASŪTĪTĀJS vai VID), no vienas puses, un 
____________________, tā ____________________personā, kur_ rīkojas saskaņā ar ______ (turpmāk – IZPILDĪTĀJS) no otras puses, abi kopā saukti arī kā “PUSES”, bet atsevišķi kā “PUSE”, pamatojoties uz atklāta konkursa “Konsultāciju pakalpojumu sniegšana par Oracle programmatūras produktiem”, iepirkuma identifikācijas Nr. FM VID 2026/121, rezultātiem, noslēdz šādu līgumu (turpmāk – LĪGUMS).

1. LĪGUMA PRIEKŠMETS
1.1. PASŪTĪTĀJS uzdod, bet IZPILDĪTĀJS saskaņā ar LĪGUMU un tā pielikumiem apņemas nodrošināt savlaicīgu un kvalitatīvu konsultāciju pakalpojumu sniegšanu par VID rīcībā esošās Oracle programmatūras (turpmāk – Programmatūra) produktiem (turpmāk – Pakalpojumi).
1.2. Pakalpojumu sniegšanas periodi un cenas norādītas LĪGUMA 1.pielikumā.
1.3. Pakalpojumu tehniskā specifikācija norādīta LĪGUMA 2.pielikumā.

2. LĪGUMA SUMMA UN NORĒĶINU KĀRTĪBA
2.1. LĪGUMA kopējā summa ir ________ EUR (________ euro un __ centi) (Tiks papildināts atbilstoši izvēlētā pretendenta finanšu piedāvājuma kopējai summai), neskaitot pievienotās vērtības nodokli (PVN). PVN tiek aprēķināts un maksāts papildus saskaņā ar spēkā esošajiem normatīvajiem aktiem. 
2.2. LĪGUMA kopējā summā ir ietvertas visas izmaksas, kas saistītas ar Pakalpojumu nodrošināšanu, tajā skaitā visi transporta izdevumi, muitas maksājumi, nodokļi (izņemot PVN), nodevas, izmaksas, kas saistītas ar nepieciešamo atļauju iegūšanu no trešajām personām u.c. maksājumi, kas nepieciešami LĪGUMA savlaicīgai un kvalitatīvai izpildei.
2.3.  Par Pakalpojumu sniegšanu attiecīgajā Pakalpojumu sniegšanas periodā PASŪTĪTĀJS veic samaksu saskaņā ar LĪGUMA 1.pielikumā noteiktajām Pakalpojumu cenām un pamatojoties uz iesniegto e-rēķinu. IZPILDĪTĀJS par katru Pakalpojumu sniegšanas periodu, 5 (piecu) darba dienu laikā pēc tā uzsākšanas, sagatavo e-rēķinu atbilstoši normatīvo aktu prasībām un nosūta to PASŪTĪTĀJAM uz eAdresi: EINVOICE_VID@90000069281. E-rēķins tiek uzskatīts par saņemtu nākamajā darbdienā pēc tā nosūtīšanas uz šajā apakšpunktā norādīto eAdresi.
2.3. PASŪTĪTĀJS veic samaksu par Pakalpojumu sniegšanu 30 (trīsdesmit) dienu laikā pēc e-rēķina iesniegšanas.
2.4. LĪGUMA 1.pielikumā noteiktās cenas ir norādītas, paredzot prognozējamo cenu svārstību risku, un ir nemainīgas visā LĪGUMA darbības laikā. 
2.5. PASŪTĪTĀJAM LĪGUMA darbības laikā nav pienākums izlietot visu LĪGUMA 2.1.apakšpunktā norādīto LĪGUMA summu.
2.6. Ja piemēroto sankciju dēļ PASŪTĪTĀJAM nav tiesības IZPILDĪTĀJAM veikt samaksu, PASŪTĪTĀJS atliek samaksas veikšanu un samaksai noteiktie termiņi tiek apturēti līdz brīdim, kad pret LĪGUMA 8.17.1.apakšpunktā norādītajiem sankciju subjektiem tiek atceltas sankcijas un maksājumus ir iespējams veikt.

3. LĪGUMA DARBĪBAS TERMIŅŠ 
3.1. LĪGUMS stājas spēkā ar pēdējā pievienotā droša elektroniskā paraksta un tā laika zīmoga datumu.
3.2. LĪGUMS ir spēkā līdz PUŠU saistību pilnīgai izpildei.
3.3. PUSĒM ir tiesības vienpusēji izbeigt LĪGUMA darbību 30 (trīsdesmit) dienas iepriekš rakstiski paziņojot par to otrai PUSEI. 
3.4. PASŪTĪTĀJAM ir tiesības vienpusēji izbeigt LĪGUMA darbību, vismaz 1 (vienu) darba dienu iepriekš rakstiski paziņojot par to IZPILDĪTĀJAM:
3.4.1. ja atbilstoši Starptautisko un Latvijas Republikas nacionālo sankciju likumam LĪGUMA 8.17.1.apakšpunktā norādītajiem sankciju subjektiem ir piemērotas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts noteiktās sankcijas, kuru dēļ LĪGUMU nav iespējams izpildīt vai LĪGUMA izpilde tiek būtiski kavēta;
3.4.2. [bookmark: _Hlk103009075]ja uz IZPILDĪTĀJU LĪGUMA spēkā esības laikā iestājas kāds no nosacījumiem, kas izriet no Padomes Regulas (ES) Nr. 833/2014 (2014. gada 31. jūlijs) 5.k. panta 1.punktā noteiktā.
3.5. [bookmark: _Hlk206772807]PASŪTĪTĀJS nekavējoties vienpusēji atkāpjas no LĪGUMA, ja attiecībā uz jauno IZPILDĪTĀJA valdes vai padomes locekli, dalībnieku, kapitāla daļu īpašnieku (turētāju), patiesā labuma guvēju, netiešās ietekmes guvēju, par kuru IZPILDĪTĀJS sniedz informāciju PASŪTĪTĀJAM atbilstoši LĪGUMA 9.6.2.apakšpunktam, saskaņā ar Ministru kabineta 2025.gada 25.jūnija noteikumu Nr.397 “Minimālās kiberdrošības prasības” (turpmāk - MK noteikumi Nr. 397) 100.1.apakšpunktu ir saņemts negatīvs Satversmes aizsardzības biroja atzinums.
3.6. Ja kāda no PUSĒM izbeidz LĪGUMU saskaņā arī LĪGUMA 3.3., 3.4. vai 3.5.apakšpunkta nosacījumiem, otrai PUSEI nav tiesības celt nekādas pretenzijas un/vai pieprasīt zaudējumu segšanu saistībā ar LĪGUMA izbeigšanu, izņemot LĪGUMA 3.7.apakšpunktā noteikto IZPILDĪTĀJA pienākumu atmaksāt saņemto samaksu par attiecīgi nesniegtajiem Pakalpojumiem.
3.7. Ja LĪGUMA darbība tiek izbeigta LĪGUMA 3.3., 3.4. vai 3.5.apakšpunktā noteiktajā kārtībā IZPILDĪTĀJA vainas dēļ, IZPILDĪTĀJS 30 (trīsdesmit) dienu laikā atmaksā PASŪTĪTĀJAM no tā saņemto summu par laiku, kad Pakalpojumi netiks nodrošināti. Atmaksājamā summa tiek aprēķināta, dalot Pakalpojumu sniegšanas cenu attiecīgajam periodam ar dienu skaitu attiecīgajā periodā un reizinot ar to dienu skaitu, kad Pakalpojumu sniegšana netiek nodrošināta.

4. PUŠU SAISTĪBAS UN TIESĪBAS
4.1. IZPILDĪTĀJS apņemas:
4.1.1. nodrošināt savlaicīgu un kvalitatīvu Pakalpojumu sniegšanu saskaņā ar LĪGUMA un tā pielikumu noteikumiem;
4.1.2. veikt pieteikto problēmu reģistrēšanu un novēršanu saskaņā ar LĪGUMA 3.pielikumā noteikto problēmu pieteikšanas un novēršanas kārtību;
4.1.3. nodrošināt, lai LĪGUMA izpildē netiek ietvertas Krievijas Federācijas un Baltkrievijas Republikas izcelsmes preces un pakalpojumi;
4.1.4. nodrošināt, ka Pakalpojumus sniedz speciālisti, kuriem ir vismaz šādi sertifikāti*:
4.1.4.1.  Oracle Database Administration Certified Master - vismaz 2 (diviem) speciālistiem):
	Speciālists
	Darba vieta

	
	

	
	


;
4.1.4.2. Oracle WebLogic Server System Administrator Certified Expert - vismaz 2 (diviem) speciālistiem:
	Speciālists
	Darba vieta

	
	

	
	


;
4.1.4.3. Oracle Certified Expert, Oracle Real Application Cluster and Grid Infrastructure Administrator - vismaz 2 (diviem) speciālistiem:
	Speciālists
	Darba vieta

	
	

	
	


(Tiks papildināts atbilstoši izvēlētā pretendenta piedāvājumam). 
*Par ekvivalentu iepriekšminētajiem sertifikātiem tiek uzskatīts OCI Architect Professional. 
4.2. Katram no LĪGUMĀ noteiktajiem Pakalpojumu izpildē piesaistītajiem IZPILDĪTĀJA speciālistiem nav jābūt visiem LĪGUMA 4.1.4.apakšpunktā uzskaitītajiem sertifikātiem, bet katram Pakalpojumu izpildē piesaistītajam IZPILDĪTĀJA speciālistam ir jābūt vismaz vienam LĪGUMA 4.1.4.apakšpunktā noteiktajam sertifikātam vai ekvivalentiem sertifikātiem. Kopā visiem Pakalpojumu izpildē piesaistītajiem IZPILDĪTĀJA speciālistiem ir jāspēj izpildīt LĪGUMA 4.1.4. un 4.2. apakšpunktā noteiktās minimālās prasības.
4.3. Nepieciešamības gadījumā IZPILDĪTĀJS saskaņā ar Publisko iepirkumu likuma (turpmāk - PIL) 62.pantu ir tiesīgs nomainīt ar PASŪTĪTĀJU saskaņotos speciālistus pret citiem, kā arī piesaistīt papildus speciālistus, kuri atbilst LĪGUMA 4.1.4., 4.2. un 8.4.apakšpunktā minētajām prasībām, to rakstiski saskaņojot ar PASŪTĪTĀJU. IZPILDĪTĀJS, rakstiski saskaņojot speciālistu nomaiņu un papildus speciālistu piesaisti:
4.3.1. norāda piedāvātā speciālista vārdu, uzvārdu, personas kodu un esošo vai prognozējamo darba tiesisko attiecību veidu;
4.3.2. iesniedz informāciju par piedāvātā speciālista atbilstību LĪGUMA 4.1.4.apakšpunktā noteiktajām kvalifikācijas prasībām;
4.3.3. apliecina, ka uz piedāvāto speciālistu neattiecas MK noteikumu Nr. 397 86.4.apakšpunktā noteiktais ierobežojums, proti, speciālists nav MK noteikumu Nr. 397 86.1.apakšpunktā minētās valsts pilsonis;
4.3.4. iesniedz PASŪTĪTĀJAM attiecīgā speciālista personīgo apliecinājumu, ka viņš:
4.3.4.1. piekrīt fizisko personu datu apstrādei ar mērķi pārbaudīt speciālista atbilstību kvalifikācijas prasībām;
4.3.4.2. ir iepazinies ar PASŪTĪTĀJA privātuma politiku;
4.3.4.3. ir informēts par fizisko personu datu apstrādi ar mērķi pārbaudīt atbilstību MK noteikumu Nr. 397 93.punktā noteiktajām prasībām, un piekrīt šādas pārbaudes veikšanai. 
4.4. PASŪTĪTĀJS pārbauda piedāvātā speciālista atbilstību un atbilstības gadījumā, speciālista nomaiņu vai papildu speciālista iesaisti LĪGUMA izpildē saskaņo. Šajā apakšpunktā noteiktos saskaņojumus PASŪTĪTĀJA vārdā ir tiesīgs parakstīt VID Informācijas tehnoloģiju pārvaldes direktors, VID Informācijas tehnoloģiju pārvaldes direktora vietnieks vai persona, kura viņus aizvieto. Speciālistu nomaiņas vai papildus speciālistu piesaistes gadījumā nav nepieciešams veikt grozījumus LĪGUMĀ. 
4.5. IZPILDĪTĀJS ir tiesīgs bez saskaņojuma, rakstiski par to informējot PASŪTĪTĀJU, atstatīt speciālistus no LĪGUMA izpildes. Atstatot no LĪGUMA izpildes LĪGUMA 4.1.4.apakšpunktā sākotnēji norādītos vai LĪGUMA 4.3.apakšpunktā noteiktajā kārtībā nomainītos speciālistus, IZPILDĪTĀJS nodrošina LĪGUMA 4.1.4.apakšpunktā noteikto minimālo obligāti nodrošināmo speciālistu komandas skaitlisko sastāvu sadalījumā pa sertifikātiem.
4.6. IZPILDĪTĀJS garantē sniegto Pakalpojumu atbilstību Programmatūras ražotājkompānijas noteiktajiem kvalitātes standartiem un tehniskajiem rādītājiem attiecīgajam Programmatūras veidam, kā arī normatīvajiem aktiem.
4.7. PASŪTĪTĀJS apņemas savlaicīgi veikt samaksu LĪGUMA 2.3.apakšpunktā noteiktajā kārtībā.
4.8. [bookmark: _Hlk230857991]PASŪTĪTĀJAM ir tiesības pastāvīgi uzraudzīt LĪGUMA izpildes kvalitāti. Pēc PASŪTĪTĀJA pieprasījuma, IZPILDĪTĀJS sniedz LĪGUMA izpildes uzraudzībai nepieciešamo informāciju, tai skaitā žurnālfailus.
4.9. Saskaņā ar MK noteikumu Nr. 397 92.punktu LĪGUMĀ ietverto drošības prasību izpildi uzrauga VID kiberdrošības pārvaldnieks.

5. PUŠU ATBILDĪBA
5.1. Par LĪGUMA noteikumu neizpildi vai nepienācīgu izpildi PUSES ir atbildīgas LĪGUMĀ un Latvijas Republikā spēkā esošajos normatīvajos aktos noteiktajā kārtībā.
5.2. Ja PASŪTĪTĀJS kavē LĪGUMA 2.3.apakšpunktā noteikto samaksas termiņu, tad IZPILDĪTĀJS pieprasa un PASŪTĪTĀJS maksā līgumsodu 0,1 % (procenta desmitās daļas) apmērā no laikus nesamaksātās summas bez PVN par katru nokavēto maksājuma dienu. Saskaņā ar šo LĪGUMA apakšpunktu aprēķinātais līgumsods katrā atsevišķā tā piemērošanas gadījumā nedrīkst pārsniegt 10 % (desmit procentus) no kopējās nokavētās maksājuma summas bez PVN.
5.3. Ja IZPILDĪTĀJS LĪGUMĀ noteikto Pakalpojumu izpildē iesaista speciālistu/-us, kura/-u kvalifikācija neatbilst LĪGUMA 4.1.4.apakšpunktā izvirzītajām prasībām, un/vai piesaista speciālistus nesaskaņojot ar PASŪTĪTĀJU atbilstoši LĪGUMA 4.3.apakšpunktam, tad PASŪTĪTĀJS pieprasa un IZPILDĪTĀJS maksā līgumsodu 500,00 EUR (piecus simtus euro un 00 centus) apmērā par katru tādu konstatēto gadījumu.
5.4. Ja IZPILDĪTĀJS kavē LĪGUMA 3.pielikumā noteiktos reakcijas laikus, tad PASŪTĪTĀJS pieprasa IZPILDĪTĀJAM maksāt līgumsodu 20,00 EUR (divdesmit euro un 00 centu) apmērā par katru nokavēto stundu. Saskaņā ar šo LĪGUMA apakšpunktu aprēķinātais līgumsods katrā atsevišķā tā piemērošanas gadījumā nedrīkst pārsniegt 7 000,00 EUR (septiņus tūkstošus euro un 00 centus).
5.5. Ja tiek nokavēta kādas LĪGUMĀ noteiktās saistības izpilde, līgumsods aprēķināms par periodu, kas sākas nākamajā dienā/stundā pēc LĪGUMĀ noteiktā saistības izpildes termiņa un ietver dienu/stundu, kurā saistība izpildīta.
5.6. PUSĒM saskaņā ar Latvijas Republikas Civillikumu ir pienākums atlīdzināt otrai PUSEI nodarītos tiešos un netiešos zaudējumus, ja tādi ir radušies PUSES prettiesiskas (neatļautas) rīcības rezultātā un ir konstatēts un dokumentāri pamatoti pierādīts zaudējumu esamības fakts un zaudējumu apmērs, kā arī cēloniskais sakars starp prettiesisko (neatļauto) rīcību, kas izpaužas kā ļauns nolūks vai rupja neuzmanība, un nodarītajiem zaudējumiem. PUSES nav atbildīgas par nejaušu zaudējumu atlīdzināšanu.
5.7. Līgumsoda samaksa neatbrīvo PUSES no pārējo līgumsaistību izpildes.
5.8. Par LĪGUMĀ noteikto nosacījumu pārkāpumu PASŪTĪTĀJS IZPILDĪTĀJAM aprēķina līgumsodu un izraksta e-rēķinu. PASŪTĪTĀJS nomaksā to šādos termiņos, nepārsniedzot LĪGUMA spēkā esamības termiņu:
5.8.1. 1 (vienā) mēnesī, ja līgumsoda apmērs nepārsniedz 1 000 EUR (vienu tūkstoti euro);
5.8.2. 3 (trīs) mēnešos, ja līgumsoda apmērs ir no 1 001 EUR (viena tūkstoša viena euro), bet nepārsniedz 5 000 EUR (piecus tūkstošus euro);
5.8.3. 6 (sešos) mēnešos, ja līgumsoda apmērs ir no 5 001 EUR (pieci tūkstoši viena euro) un vairāk.
5.9. [bookmark: _Hlk143601575]Ja līgumsoda summa pārsniedz 1 001 EUR (vienu tūkstoti un vienu euro), tad IZPILDĪTĀJS ir tiesīgs lūgt sadalīt līgumsoda samaksu pa daļām. Šādā gadījumā PUSES noslēdz vienošanos par līgumsoda samaksas grafiku un kopējais līgumsoda samaksas termiņš nevar pārsniegt LĪGUMA darbības termiņu.
5.10. Gadījumā, ja IZPILDĪTĀJS neveic aprēķinātā līgumsoda samaksu LĪGUMA 5.8.apakšpunktā norādītajos termiņos, PASŪTĪTĀJS aprēķināto līgumsoda summu ietur vienpersoniski ieskaita veidā. 
5.11. PASŪTĪTĀJS neatbild par IZPILDĪTĀJA saistībām, kuras tas uzņēmies attiecībā pret trešajām personām sakarā ar LĪGUMA izpildi.

6. KONFIDENCIALITĀTE
6.1. IZPILDĪTĀJS apņemas visā PUŠU sadarbības laikā, kā arī pēc tam neizpaust trešajām personām finansiālu, tehnisku un cita veida informāciju, kas kļuvusi zināma LĪGUMA rezultātā.
6.2. Šāda informācija tiek uzskatīta par konfidenciālu un nevar tikt izpausta vai padarīta publiski pieejama bez PASŪTĪTĀJA rakstiskas piekrišanas.
6.3. LĪGUMA 6.1.apakšpunktā minētā informācija netiek uzskatīta par konfidenciālu, ja tā kļuvusi publiski pieejama saskaņā ar Latvija Republikas normatīvajos aktos noteiktajām prasībām (iekļauta IZPILDĪTĀJA administrācijas un grāmatvedības sagatavotos publiska rakstura pārskatos un atskaitēs u.tml.).
6.4. PUSES ar informācijas prettiesisku izpaušanu LĪGUMA ietvaros saprot - tās nodošanu mutiski, rakstiski, elektroniski vai jebkādā citā tehniskā veidā, tās kopēšanu, pavairošanu, izplatīšanu, pārdošanu, dāvināšanu, iznomāšanu, izmainīšanu, pārveidošanu, labošanu un nodošanu trešajām personām vai citas līdzīgas darbības ar neizpaužamu informāciju.
6.5. [bookmark: _Hlk208230792][bookmark: _Hlk216268107]IZPILDĪTĀJAM ir pienākums nekavējoties paziņot PASŪTĪTĀJAM uz e-pasta adresi: ISDPD.lietvediba@vid.gov.lv par konstatēto kiberincidentu, ja tas ietekmē vai var ietekmēt PASŪTĪTĀJA darbību vai LĪGUMA izpildes kvalitāti, ka arī IZPILDĪTĀJS veic visas kiberincidenta novēršanai nepieciešamās darbības.
6.6. Ne vēlāk kā 5 (piecu) darba dienu laikā pēc LĪGUMĀ noteikto PUŠU saistību pilnīgas izpildes IZPILDĪTĀJAM ir pienākums dzēst visus LĪGUMA izpildes laikā iegūtos un uzglabātos datus. LĪGUMA spēkā esamības laikā IZPILDĪTĀJS pēc PASŪTĪTĀJA pilnvarotās personas norādījumiem dzēš (iznīcina) datus. 

7. NEPĀRVARAMA VARA
7.1. Ja kāda no PUSĒM nevar pilnīgi vai daļēji izpildīt savas saistības tādu apstākļu dēļ, kurus izraisījusi jebkāda veida dabas stihija, ugunsgrēks, militāras akcijas, blokāde vai eksporta aizliegums iekārtu ražotājvalstī, ja PUSE tos nevarēja saprātīgi prognozēt un ietekmēt, saistību izpildes termiņš, tiek pagarināts par laiku, kas vienāds ar minēto nepārvaramas varas apstākļu izraisīto aizkavēšanos.
7.2. Par nepārvaramu varu netiek uzskatītas IZPILDĪTĀJA speciālistu nepieejamības darba nespējas vai citu iemeslu dēļ (ja vien minētās problēmas tieši neizriet no nepārvaramas varas).
7.3. PUSEI, kuras līgumsaistību izpildi ietekmējuši nepārvaramas varas apstākļi, bez kavēšanās, bet ne vēlāk kā 10 (desmit) darba dienu laikā pēc šādu apstākļu iestāšanās par to rakstiski jāinformē otra PUSE un paziņojumam jāpievieno apstiprinājums, ko izsniegušas kompetentas iestādes un kas satur minēto apstākļu apstiprinājumu un raksturojumu, ja attiecīgajā gadījumā kompetentas iestādes ir tiesīgas izsniegt šādu dokumentu.
7.4. PUSES tiek atbrīvotas no atbildības tikai par to laiku, kurā pastāv nepārvaramas varas apstākļi. Ja šie apstākļi turpinās ilgāk par 2 (diviem) mēnešiem no LĪGUMA 7.3.apakšpunktā minētā paziņojuma saņemšanas dienas, katrai PUSEI ir tiesības vienpusēji izbeigt LĪGUMU saistībā ar tā izpildīšanas neiespējamību.
7.5. Iestājoties nepārvaramas varas apstākļiem, LĪGUMS var tikt izbeigts nekavējoties, par to PUSĒM rakstiski vienojoties.

8. CITI NOTEIKUMI
8.1. PUSES vienojas, ka ar LĪGUMA izpildi saistītus jautājumus risinās šādas PUŠU pilnvarotās personas: 
8.1.1. no PASŪTĪTĀJA puses PASŪTĪTĀJA pilnvarotās personas – VID Informācijas tehnoloģiju pārvaldes Ekspluatācijas daļas vadītājs vai VID Informācijas tehnoloģiju pārvaldes Ekspluatācijas daļas Datubāzu administrēšanas nodaļa vadītājs;
8.1.2. no IZPILDĪTĀJA puses – ___________, e-pasta adrese: _____________, tālrunis: ___________.
8.2. Kādam no LĪGUMA noteikumiem zaudējot spēku normatīvo aktu grozījumu gadījumā, LĪGUMS nezaudē spēku tā pārējos punktos, un šajā gadījumā PUŠU pienākums ir piemērot LĪGUMU atbilstoši spēkā esošajiem normatīvajiem aktiem. 
8.3. [bookmark: _Hlk216268259]Ja kādai no PUSĒM tiek mainīti LĪGUMĀ minētie PUŠU rekvizīti, tālruņa numuri, adreses u.c., PUŠU pilnvarotās personas, to rekvizīti, tad tā nekavējoties, bet ne vēlāk kā 5 (piecu) darba dienu laikā rakstiski paziņo par to otrai PUSEI. Šāds paziņojums kļūst saistošs otrai PUSEI 7. (septītajā) darba dienā pēc tā nosūtīšanas dienas. Ja PUSE neizpilda šī apakšpunkta noteikumus, uzskatāms, ka otra PUSE ir pilnībā izpildījusi savas saistības, lietojot LĪGUMĀ esošo informāciju par otru PUSI. Šajā apakšpunktā minētos paziņojumus par pilnvaroto personu un to rekvizītu maiņu no PASŪTĪTĀJA puses ir tiesīgs parakstīt VID Informācijas tehnoloģiju pārvaldes direktors vai viņa prombūtnes laikā persona, kura viņu aizvieto. 
8.4. IZPILDĪTĀJS, tā speciālisti, apakšuzņēmēji ir atbilstoši Latvijas Republikā spēkā esošajiem normatīvajiem aktiem par minimālajām kiberdrošības prasībām.
8.5. IZPILDĪTĀJA piesaistītais/-ie PIL 63.panta otrajā daļā minētais/-ie apakšuzņēmējs/-i, ir ___________________. Šajā apakšpunktā minētajam apakšuzņēmējam nododamā LĪGUMA izpildes daļa ir ________.
8.6. IZPILDĪTĀJA piesaistītie apakšuzņēmēji, uz kuru iespējām IZPILDĪTĀJS balstījies, lai apliecinātu savu kvalifikāciju, ir _______________.
8.7. [bookmark: _Hlk192596028]IZPILDĪTĀJA piesaistītie apakšuzņēmēji, izņemot LĪGUMA 9.5. un 9.6.apakšpunktā norādītos apakšuzņēmējus, ir: ________________________.
(Līguma 8.5., 8.6., 8.7.apakšpunkts tiks papildināts atbilstoši izvēlētā pretendenta piedāvājumam.)
8.8. IZPILDĪTĀJAM ir pienākums informēt PASŪTĪTĀJU par jaunu apakšuzņēmēju piesaisti un to atbilstību LĪGUMA 8.4.apakšpunktā noteiktajām prasībām. IZPILDĪTĀJAM ir pienākums nomainīt IZPILDĪTĀJA piesaistīto apakšuzņēmēju, ja attiecībā uz apakšuzņēmēja jauno valdes vai padomes locekli, dalībnieku, kapitāla daļu īpašnieku (turētāju), patiesā labuma guvēju, netiešās ietekmes guvēju, par kuru IZPILDĪTĀJS sniedz informāciju PASŪTĪTĀJAM atbilstoši LĪGUMA 8.17.2.apakšpunktam, saskaņā ar MK noteikumu Nr. 397 100.1.apakšpunktu ir saņemts negatīvs Satversmes aizsardzības biroja atzinums;
8.9. IZPILDĪTĀJS ir tiesīgs, rakstiski saskaņojot ar PASŪTĪTĀJU, veikt apakšuzņēmēju nomaiņu, kā arī papildus apakšuzņēmēju iesaistīšanu LĪGUMA izpildē saskaņā ar PIL 62.panta noteikumiem.
8.10. Piedāvājot apakšuzņēmēju nomaiņu IZPILDĪTĀJS iesniedz PASŪTĪTĀJAM:
8.10.1. apliecinājumu, ka uz piedāvāto apakšuzņēmēju neattiecas Padomes Regulas (ES) Nr. 833/2014 (2014. gada 31. jūlijs) 5.k. panta 1.punktā noteiktais;
8.10.2. apliecinājumu saskaņā ar MK noteikumu Nr.397 90.punktu, ka uz piedāvāto apakšuzņēmēju neattiecas MK noteikumu Nr.397 86.punktā noteiktie ierobežojumi;
8.10.3. MK noteikumu Nr.397 96.2.apakšpunktā noteikto apakšuzņēmēja piekrišanu pārbaudes veikšanai.
8.11. PASŪTĪTĀJS nepiekrīt minētajai apakšuzņēmēju nomaiņai un jaunu apakšuzņēmēju piesaistei, ja pastāv kāds no šādiem nosacījumiem:
8.11.1. IZPILDĪTĀJA piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām (tajā skaitā, ja nav iesniegti LĪGUMA 8.10.apakšpunktā noteiktie apliecinājumi un piekrišana);
8.11.2. tiek nomainīts apakšuzņēmējs, uz kura iespējām iepirkuma procedūrā IZPILDĪTĀJS balstījies, lai apliecinātu savas kvalifikācijas atbilstību paziņojumā par LĪGUMU un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu iepirkuma procedūrā IZPILDĪTĀJS atsaucies, apliecinot savu atbilstību iepirkuma procedūrā noteiktajām prasībām, vai tas atbilst PIL 42.panta otrajā daļā (izņemot 8. un 9.punktā) minētajiem pretendentu izslēgšanas iemesliem;
8.11.3. piedāvātais apakšuzņēmējs, kura sniedzamo pakalpojumu vērtība ir vismaz 10 000 EUR (desmit tūkstoši euro) no kopējās LĪGUMA vērtības, atbilst PIL 42.panta otrajā daļā (izņemot 8. un 9.punktā) minētajiem pretendentu izslēgšanas iemesliem;
8.11.4. apakšuzņēmēja maiņas rezultātā tiktu izdarīti tādi grozījumi IZPILDĪTĀJA piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
8.12. PASŪTĪTĀJS nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
8.13. Pārbaudot jaunā apakšuzņēmēja atbilstību, PASŪTĪTĀJS piemēro PIL 42.panta noteikumus un izslēgšanas iemeslu pārbaudi veic tajā datumā, kad PASŪTĪTĀJS lemj par atļaujas sniegšanu IZPILDĪTĀJAM nomainīt apakšuzņēmēju vai piesaistīt jaunu apakšuzņēmēju.
8.14. PASŪTĪTĀJS pieņem lēmumu atļaut vai atteikt IZPILDĪTĀJA apakšuzņēmēju nomaiņu vai jaunu apakšuzņēmēju iesaistīšanu LĪGUMA izpildē iespējami īsā laikā, bet ne vēlāk kā 5 darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar PIL 42.panta noteikumiem. PASŪTĪTĀJA vārdā šajā apakšpunktā noteikto lēmumu pieņem VID ģenerāldirektora vietnieks, Administratīvās pārvaldes direktors vai viņa prombūtnes laikā persona, kura pilda Administratīvās pārvaldes direktora amata pienākumus.
8.15. PUŠU reorganizācija vai to vadītāju maiņa nevar būt par pamatu LĪGUMA pārtraukšanai vai izbeigšanai. Gadījumā, ja kāda no PUSĒM tiek reorganizēta vai likvidēta, LĪGUMS paliek spēkā un tā noteikumi ir saistoši PUŠU tiesību pārņēmējam. 
8.16. Strīdus, kas var rasties LĪGUMA izpildes rezultātā vai sakarā ar LĪGUMU, PUSES risina savstarpējo pārrunu ceļā. Ja vienošanās netiek panākta, tad strīdu risina tiesā Latvijas Republikā spēkā esošo normatīvo aktu noteiktajā kārtībā. 
8.17. IZPILDĪTĀJS 2 (divu) darba dienu laikā rakstiski informē PASŪTĪTĀJU:
8.17.1. par tam piemērotajām sankcijām Starptautisko un Latvijas Republikas nacionālo sankciju likuma izpratnē (tai skaitā arī, ja dalībniekam, valdes vai padomes loceklim, patiesā labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt IZPILDĪTĀJU darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesā labuma guvējam, pārstāvēttiesīgai personai vai prokūristam, ja IZPILDĪTĀJS ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts sankcijas);
8.17.2. ja mainās IZPILDĪTĀJA vai apakšuzņēmēja dalībnieki, kapitāla daļu īpašnieki (turētāji), valdes un padomes locekļi, patiesā labuma guvēji, netiešās ietekmes guvēji,  pārstāvēttiesīgās personas, prokūristi vai personas, kuras ir pilnvarotas pārstāvēt IZPILDĪTĀJU darbībās, kas saistītas ar filiāli, vai personālsabiedrības biedri, tās valdes vai padomes locekļi, patiesā labuma guvēji, pārstāvēttiesīgās personas vai prokūristi, ja IZPILDĪTĀJS ir personālsabiedrība;
8.17.3. ja uz IZPILDĪTĀJU LĪGUMA spēkā esības laikā iestājas kāds no nosacījumiem, kas izriet no Padomes Regulas (ES) Nr. 833/2014 (2014. gada 31. jūlijs) 5.k. panta 1.punktā noteiktā.  
8.18. IZPILDĪTĀJS apliecina, ka LĪGUMA saistību izpildē neveiks darījumus (neiegādāsies preces vai pakalpojumus) ar tādu fizisku vai juridisku personu, kurai ir piemērotas (tai skaitā tās valdes vai padomes loceklim, patiesā labuma guvējam, pārstāvēttiesīgai personai vai prokūristam, vai personai, kura ir pilnvarota pārstāvēt juridisko personu darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesā labuma guvējam, pārstāvēttiesīgai personai vai prokūristam, ja juridiskā persona ir personālsabiedrība) starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas.
8.19. Visa PUŠU savstarpējā sarakste LĪGUMA priekšmeta sakarā, kā elektroniskā, tā izdrukas (papīra) formā nepieciešamības gadījumā var kalpot par pierādījumiem.
8.20. Par LĪGUMA grozījumiem, izņemot LĪGUMA 4.3., 8.3., 8.5., 8.6. un 8.7.apakšpunktā paredzēto gadījumu, PUSES vienojas rakstiski. Rakstiskās vienošanās pievienojamas LĪGUMAM, un tās kļūst par LĪGUMA neatņemamu sastāvdaļu. 
8.21. PUSES var veikt būtiskus LĪGUMA grozījumus, ja:
8.21.1. šādu grozījumu nepieciešamību pamato objektīvi apstākļi, kas nav atkarīgi no PUŠU gribas, izņemot IZPILDĪTĀJA saistības ar trešajām personām;
8.21.2. lai novērstu kļūdas LĪGUMĀ;
8.21.3. ja šādi grozījumi kopumā uzlabotu PUŠU sadarbību un LĪGUMA ietvaros PASŪTĪTĀJA saņemtos LĪGUMĀ noteikto Pakalpojumu kvalitāti;
8.21.4. ja šādi grozījumi nepieciešami tādu apstākļu dēļ, kurus PASŪTĪTĀJS iepriekš nevarēja paredzēt.
8.22. PUSES var veikt šādus būtiskus LĪGUMA grozījumus, PUSĒM rakstiski vienojoties:
8.22.1. samaksas kārtības maiņa;
8.22.2. LĪGUMA 2.pielikumā norādīto PASŪTĪTĀJA rīcībā esošo Oracle produktu uzskaitījumu;
8.22.3. LĪGUMA 3.pielikumā noteiktās Problēmu pieteikšanas un novēršanas kārības nosacījumu maiņa;
8.22.4.  LĪGUMĀ noteikto Pakalpojumu sniegšanas periodu precizēšana. 
8.23. Neviena no PUSĒM nedrīkst nodot savas tiesības, kas saistītas ar LĪGUMU un izriet no tā, trešajai personai bez otras PUSES rakstiskas piekrišanas.
8.24. [bookmark: _Hlk58936493]LĪGUMĀ norādītie un LĪGUMA ietvaros saņemtie personas dati tiks apstrādāti, lai nodrošinātu LĪGUMA izpildi. Personas datu pārzinis: PASŪTĪTĀJS. Papildu informāciju par personas datu apstrādi var iegūt PASŪTĪTĀJA tīmekļvietnē (https://www.vid.gov.lv/lv/personas-datu-apstrade-vid). IZPILDĪTĀJS ir atbildīgs par datu subjektu informēšanu par personas datu nodošanu PASŪTĪTĀJAM LĪGUMA ietvaros atbilstoši Datu regulas[footnoteRef:2] 13.pantā noteiktajam. [2:  EIROPAS PARLAMENTA UN PADOMES REGULA (ES) 2016/ 679 - (2016. gada 27. aprīlis) - par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/ 46/ EK (Vispārīgā datu aizsardzības regula)] 

8.25. [bookmark: _Hlk37057814]LĪGUMS un tā pielikumi, kas ir LĪGUMA neatņemama sastāvdaļa, ir sastādīti latviešu valodā elektroniska dokumenta veidā un parakstīti ar drošu elektronisko parakstu. 

9. PUŠU REKVIZĪTI
	
	

	PASŪTĪTĀJS:

Valsts ieņēmumu dienests
Talejas iela 1, Rīga, LV-1978, Latvija
Reģ.Nr.: 90000069281
PVN maksātāja numurs: 90000069281
Tālr.: +371 67120000
eAdrese: aktīva
E-pasts: vid@vid.gov.lv  

Norēķinu rekvizīti:
Valsts kase
Kods: TRELLV22
Konta Nr.: LV26TREL2130056037000

ģenerāldirektore Baiba Šmite-Roķe                                                                          
(*paraksts)

	IZPILDĪTĀJS:



Reģ.Nr.: 
PVN maksātāja numurs: 
Tālr.: 
eAdrese: aktīva
E-pasts: 

Norēķinu rekvizīti:

Kods: 
Konta Nr.: 	


(*paraksts)



* DOKUMENTS IR PARAKSTĪTS ELEKTRONISKI
AR DROŠU ELEKTRONISKO PARAKSTU UN SATUR LAIKA ZĪMOGU



[bookmark: _Hlk56941927]1.pielikums
LĪGUMAM Nr. FM VID 2026/121

Dokumenta datums ir tā elektroniskās 
parakstīšanas datums


Pakalpojumu sniegšanas periodi un cenas 

Valsts ieņēmumu dienests, tā ģenerāldirektores Baibas Šmites-Roķes personā, kura rīkojas saskaņā ar Valsts ieņēmumu dienesta likumu (turpmāk – PASŪTĪTĀJS vai VID), no vienas puses, un 
____________________, tā ____________________personā, kur_ rīkojas saskaņā ar ______ (turpmāk – IZPILDĪTĀJS) no otras puses, abi kopā saukti arī kā “PUSES”, bet atsevišķi kā “PUSE”, vienojas par šādiem Pakalpojumu sniegšanas periodiem un cenām:


	Nosaukums
	Periodi
	Cena par periodu
EUR (bez PVN)

	Konsultāciju pakalpojumu sniegšana par Oracle programmatūras produktiem saskaņā ar LĪGUMA 2.pielikumā “Tehniskais piedāvājums” norādītājām prasībām.
	Pirmais LĪGUMA darbības gads* 
	

	
	Otrais LĪGUMA darbības gads 
	

	
	Trešais LĪGUMA darbības gads 
	



* Sākot ar LĪGUMA spēkā stāšanos, bet ne ātrāk, kā ar 30.11.2026


(Tiks papildināts atbilstoši izvēlētā pretendenta finanšu piedāvājumam)
	
	







	*DOKUMENTS IR PARAKSTĪTS ELEKTRONISKI
AR DROŠU ELEKTRONISKO PARAKSTU UN SATUR LAIKA ZĪMOGU

2.pielikums
LĪGUMAM Nr. FM VID 2026/121

Dokumenta datums ir tā elektroniskās 
parakstīšanas datums

Pakalpojumu sniegšanas tehniskā specifikācija

Valsts ieņēmumu dienests, tā ģenerāldirektores Baibas Šmites-Roķes personā, kura rīkojas saskaņā ar Valsts ieņēmumu dienesta likumu (turpmāk – PASŪTĪTĀJS vai VID), no vienas puses, un 
____________________, tā ____________________personā, kur_ rīkojas saskaņā ar ______ (turpmāk – IZPILDĪTĀJS) no otras puses, abi kopā saukti arī kā “PUSES”, bet atsevišķi kā “PUSE”, vienojas par šādu Pakalpojumu tehnisko specifikāciju:



(Tiks papildināts atbilstoši Konkursa nolikuma 2.pielikuma “TEHNISKAIS PIEDĀVĀJUMS” tabulai un izvēlētā pretendenta piedāvājumam)






*DOKUMENTS IR PARAKSTĪTS ELEKTRONISKI
AR DROŠU ELEKTRONISKO PARAKSTU UN SATUR LAIKA ZĪMOGU


3.pielikums
LĪGUMAM Nr. FM VID 2026/121

Dokumenta datums ir tā elektroniskās 
parakstīšanas datums


Problēmu pieteikšanas un novēršanas kārtība

Valsts ieņēmumu dienests, tā ģenerāldirektores Baibas Šmites-Roķes personā, kura rīkojas saskaņā ar Valsts ieņēmumu dienesta likumu (turpmāk – PASŪTĪTĀJS vai VID), no vienas puses, un 
____________________, tā ____________________personā, kur_ rīkojas saskaņā ar ______ (turpmāk – IZPILDĪTĀJS) no otras puses, abi kopā saukti arī kā “PUSES”, bet atsevišķi kā “PUSE”, vienojas par šādu problēmu pieteikšanas un novēršanas kārtību:

1. [bookmark: _Hlk141876386]PASŪTĪTĀJA atbildīgās personas – VID Informācijas tehnoloģiju pārvaldes Ekspluatācijas daļas nodarbinātie par konstatētajām problēmām (bojājumiem vai traucējumiem) Oracle bāzēto VID informācijas sistēmu darbībā paziņo IZPILDĪTĀJAM, reģistrējot pieteikumu IZPILDĪTĀJA elektroniskajā pieteikumu reģistrēšanas sistēmā vai nosūtot problēmu pieteikumu uz elektroniskā pasta adresi: ___________ un vienlaikus piesakot pa tālruni: _________. Par šajā punktā norādītās IZPILDĪTĀJA kontaktinformācijas izmaiņām, IZPILDĪTĀJS pēc iespējas ātrāk rakstiski informē PASŪTĪTĀJA atbildīgo personu, nosūtot e-pastu uz adresi serviss@vid.gov.lv.
2. Problēmu pieteikumā norāda pieteicēja vārdu un uzvārdu, ieņemamo amatu, tālruņa numuru, elektroniskā pasta adresi, Programmatūras problēmu būtību un norāda prioritātes līmeni.
3. Problēmu pieteikumus var iesniegt jebkurā diennakts laikā. Problēmu pieteikuma nosūtīšanas laiks tiek fiksēts elektroniskajā pieteikumu reģistrēšanas sistēmā, uz elektroniskā pasta servera, kas nepieciešamības gadījumā katrai no PUSĒM var kalpot par pierādījumu par attiecīgā problēmu pieteikuma nosūtīšanu un, pamatojoties uz kuru, var tikt piemērotas soda sankcijas attiecībā pret IZPILDĪTĀJU par LĪGUMĀ noteikto termiņu neievērošanu.
4. IZPILDĪTĀJAM jānodrošina tehniskais atbalsts un problēmu pieteikumu reģistrs diennakts (24x7) režīmā problēmu reģistrācijai, papildināšanai un atsekošanai. IZPILDĪTĀJAM jānodrošina vismaz 6 (sešu) VID nodarbināto pieejas tiesību reģistrēšanu IZPILDĪTĀJA problēmu pieteikumu reģistrēšanas sistēmā.
5. Reakcijas laiks no problēmu pieteikšanas brīža nedrīkst būt ilgāks kā:
5.1. kritiskas prioritātes gadījumā - 1 (viena) stunda PASŪTĪTĀJA darba dienās laika periodā no plkst. 8.15 līdz 22.00 un 2 (divas) stundas ārpus minētā laika perioda, ierašanos PASŪTĪTĀJA telpās IZPILDĪTĀJS nodrošina 4 (četru) stundu laikā pēc speciālista klātbūtnes pieprasījuma saņemšanas;
5.2. augstas prioritātes gadījumā - 4 (četras) stundas PASŪTĪTĀJA darba dienās laika periodā no plkst. 8.15 līdz 22.00 un 6 (sešas) stundas ārpus minētā laika perioda;
5.3. normālas prioritātes gadījumā - 8 (astoņas) stundas laika periodā no plkst. 8.15 līdz plkst. 22.00.
6. Pieteiktās problēmas prioritātes līmeni – kritisks, augsts vai normāls, nosaka PASŪTĪTĀJS:
6.1. kritisks gadījums – ja problēma padara neiespējamas VID informācijas sistēmas darbības būtiskas funkcijas vai apdraud sistēmas drošību;
6.2. augsts prioritātes līmenis – visos citos gadījumos, kuros problēma skar VID informācijas sistēmu, samazinot tās izmantojamību un/vai veiktspēju, taču tieši neapdraud VID informācijas sistēmas darbības būtisku funkciju veikšanu, vai var apdraudēt sistēmas drošību;
6.3. normāls prioritātes līmenis – ja tiek lūgta konsultatīva rakstura palīdzība Programmatūras izmantošanas iespēju, dokumentācijas interpretācijas un citās jomās, kuras saņemšana nav kritiska VID informācijas sistēmas pieejamības un veiktspējas uzturēšanai PASŪTĪTĀJAM pieņemamā līmenī.
7. Reakcijas laikā IZPILDĪTĀJA pārstāvis sazinās ar PASŪTĪTĀJA atbildīgo personu, kura pieteikusi problēmu atbilstoši šī pielikuma nosacījumiem un informē, ka ir saņemts problēmu pieteikums un ir uzsākta konsultāciju sniegšana problēmas risināšanai (attālināti vai ierodoties PASŪTĪTĀJA telpās).
8. Ja problēmas prioritāte ir kritiska vai augsta, kā arī tehniski ir iespējama problēmas novēršana, tad, PUSĒM savstarpēji vienojoties, iespējams turpināt problēmas risināšanu PASŪTĪTĀJA darba telpās Talejas ielā 1, Rīgā ārpus šī pielikuma 5.punktā noteiktā PASŪTĪTĀJA darba laika.
9. IZPILDĪTĀJS nodrošina nepārtrauktu darbu pie kritiskas un augstas prioritātes pieteikumiem.
10. Ja PASŪTĪTĀJA atbildīgā persona, piesakot problēmu, nav norādījusi problēmas prioritāti, visi problēmu pieteikumi tiek reģistrēti ar normālu prioritātes līmeni. Pēc PASŪTĪTĀJA atbildīgās personas norādījumiem problēmu pieteikumam tā risināšanas laikā var tikt piešķirts augstāks prioritātes līmenis. Atkarībā no problēmu pieteikuma satura, kā arī konsultējoties ar PASŪTĪTĀJA pārstāvjiem, IZPILDĪTĀJA speciālisti var patstāvīgi paaugstināt problēmu pieteikuma prioritāti gadījumos, kad tehniskā problēma var izraisīt kļūdas VID informācijas sistēmas turpmākā darbībā.
11. IZPILDĪTĀJA speciālisti regulāri elektroniski informē PASŪTĪTĀJA atbildīgo personu par problēmu pieteikuma statusa izmaiņām un 1 (vienu) reizi mēnesī PASŪTĪTĀJA atbildīgajai personai iesniedz pārskatu par tā risināšanas gaitu.

4.pielikums
LĪGUMAM Nr. FM VID 2026/121

Dokumenta datums ir tā elektroniskās 
parakstīšanas datums

[bookmark: _Hlk221180414]Drošības prasības 
Sniedzot Pakalpojumus VID rīcībā esošās Programmatūras produktiem, IZPILDĪTĀJS nodrošina šādas drošības prasības: 

1. Drošības prasības LĪGUMA izpildes laikā
1.1. Nodrošināt, ka Pakalpojumi tiek sniegti tā, lai samazinātu visu potenciālo drošības atribūtu – konfidencialitātes, integritātes un pieejamības apdraudējuma riskus, ņemot vērā to, ka sistēmām ir noteikta A drošības klase (MK noteikumu 397 izpratnē).
1.2. Konstatējot nepilnību kādā sistēmas komponentē vai sadaļā , kas rada drošības riskus, veikt visas sistēmas caurskatīšanu un analīzi ar mērķi atrast un novērst konkrētā veida nepilnību visā sistēmā.
1.3. Informēt par jaunām ražotāja operētājsistēmu, datubāzes vadības sistēmu, bibliotēku u.c. izstrādes ietvaru versijām un izmantotajām versijām, kurām beidzas ražotāja atbalsts. 
1.4. LĪGUMA darbības laikā informēt par atklātajām sistēmas ievainojamībām, to novēršanas pasākumiem un termiņiem. Nekavējoties ziņot par informācijas tehnoloģiju drošības incidentu, ja tas ietekmē vai var ietekmēt Pasūtītāja vai sistēmas darbību vai ārpakalpojuma sniedzēja sniegto pakalpojumu. 
1.5. Sistēmu datu apmaiņas, kā arī citi iespējamie automatizētie datu apstrādes procesi tiek pildīti tikai ar tehnoloģisko lietotāju kontiem, kuriem informācija ir pieejama tikai tādā apjomā, kādā tā nepieciešama attiecīgās datu apmaiņas nodrošināšanai.
1.6. Nodrošināt, ka IZPILDĪTĀJAM ar darbiniekiem ir noslēgti konfidencialitātes līgumi, kas paredz noteikumus un atbildību darbā ar VID datiem, kā arī esošie darba līgumi un procedūras paredz noteikumus darbībām ar parolēm un citiem parametriem, kas nosaka piekļuvi sistēmām.

2. Lietotāju darbību kontrole
Jāievēro šādi principi:
· “Zina tikai tas, kuram jāzina” (need-to-know);
· “Ir jānodrošina minimālās tiesības pienākumu pildīšanai”, gan lietotājiem, gan tehnoloģiskajiem lietotājiem (least privilege);
· Jānodrošina lietotāju darbību reģistrācija un šo datu saglabāšana (accountability).
· Nodrošināt, ka neizpaužama informācija gan tās pārraides, gan glabāšanas laikā netiks atklāta personām vai informācijas sistēmām, kurām nav attiecīgas autorizācijas.
· Nodrošināt lietotāju identifikācijas datu aizsardzību. Aizliegts uzglabāt autentifikācijas datus atklātā tekstā datubāzē.
· Sistēmu kontiem ir jābūt aprakstītiem.

3. Auditācijas pierakstu veidošana un uzglabāšana
3.1. Auditācijas pierakstos jāiekļauj informācija vismaz par:
· kontu izveidi, grozīšanu vai dzēšanu, kontu piekļuves tiesību izmaiņām;
· kontu piekļuvi informācijas resursiem, tostarp neveiksmīgiem piekļuves mēģinājumiem;
· datu pievienošanu, izmaiņām, dzēšanu un datu atlasi;
· informācijas sistēmas paziņojumiem, brīdinājumiem un citiem IKT notikumiem, kas varētu liecināt par kiberincidentu vai citu apdraudējumu informācijas sistēmas vai informācijas resursa drošībai.
3.2. Katrā auditācijas pierakstā jāiekļauj vismaz šāda informācija par auditējamo notikumu:
· notikuma datums un laiks, kas sinhronizēts ar augstas precizitātes tīkla laika protokola (NTP) serveri (vismaz STRATUM 2 līmeņa);
· notikuma veids vai veiktā darbība (piemēram, lasīts, labots);
· IP adrese, no kura veiktas darbības; 
· informāciju par darbības iniciatoru (piemēram, lietotāja identifikators, pieslēguma metadati).
3.3. Žurnālfailu ierakstus veido mašīnlasāmā formātā.

4. Prasības šifrēšanai
· Nodrošināta informācijas kodēšana, pārraidot to publiskā datu pārraides tīklā). Informācijas kodēšanai ir jāizmanto vismaz TLS 1.2 vai jaunāks  protokols vismaz ar 256 bitu kodēšanu.
· Nodrošināta saziņa, izmantojot drošus šifrēšanas  protokolu, piemēram, HTTPS.
· Nodrošināta sertifikātu pārbaude.
· Nodrošināts atbalsts izsaucēju un servisu autentifikācijai, izmantojot X.509 klientu sertifikātus. X.509 sertifikātiem jābūt spēkā esošiem, ar regulāru derīguma termiņa pārbaudi.
· Gadījumos, kuros tas tiek atzīts par lietderīgu un kurus nosaka VID biznesa prasības, papildus var tikt izmantota datu šifrēšana ziņojumu līmenī ar diviem WS-Security paplašinājumiem: XML-Encryption un XML-Signature.

5. Sistēmu atbilstība normatīvajiem aktiem
· LĪGUMA darbības laikā ir jānodrošina fizisko personu datu aizsardzības prasības saskaņā ar Eiropas Parlamenta un Padomes regulu (ES) 2016/679 (2016.gada 27.aprīlis) par fizisku personu aizsardzību attiecībā uz personas datu apstādi un šādu datu brīvu apriti;
· Valsts informācijas sistēmu likums;
· Elektronisko dokumentu likums;
· Nacionālās kiberdrošības likums;
· MK noteikumos Nr. 397 minētās prasības; 
· citos uz informācijas sistēmu drošību attiecināmos normatīvajos aktos iekļautās prasības. 

